वल्ड वाइड वेब
वल्ड वाइड वेब (World Wide Web) या WWW एगो ज्ञान आ जानकारी के दुनिया हवे जेह में बिबिध प्रकार के दस्तावेज आ वेब संसाधन सभ यूनिफ़ॉर्म रिसोर्स लोकेटर (यूआरएल) द्वारा पहिचानल जालें, हाइपरटेक्स्ट प्रोटोकॉल द्वारा आपस में जुड़ल रहे लें, आ इंटरनेट के माध्यम से इनहन ले पहुँचल जा सके ला। अंग्रेज बैज्ञानिक टीम बर्नर्स ली एकर खोज 1989 में कइलें आ जब ऊ स्विट्जरलैंड में सर्न में नियुक्त रहलें, 1990 में वेब ब्राउजर खातिर प्रोग्राम लिखलें। 1991 में एकरा के सर्न से बाहर रिलीज कइल गइल आ अगस्त 1991 में ई इंटरनेट पर पब्लिक खातिर उपलब्ध भइल।
आज के इन्फार्मेशन जुग के निर्माण में वल्ड वाइड वेब के बहुत महत्व वाला योगदान रहल बा। वर्तमान में करोड़ों लोग एही के माध्यम से इंटरनेट के साथ जुड़े ला।
bho_Deva bho_Deva bho_Deva